**Бәйдібек ауданы. Шаян ауылы**

**С.Әбдіжаппаров атындағы жалпы**

**орта мектеп-интернатының**

**Бастауыш сынып мұғалімі**

**Нүсіпова Ұлберген**

**Сабақтың тақырыбы: Аялайық ананы !**

**Сабақтың мақсаты**:Аналар мерекесіне орай аналар,ұстаздар мен қыздарға құрмет көрсету, қазақ қыздарына тән адамгершілік пен эстетикалық рухта тәрбие бере отырып инабаттылыққа, парасаттылыққа баулу, мейірімділік пен қайырымдылықты саналарына сіңіруге жағдай жасау.Сөйлеу мәнерін,ойлау қабілетін дамыту,сабырлы болуға,парасаттылық пен білімдарлыққа баулу.

Халқымыздың салт-дәстүрін,өнегелі нақыл сөздері асыл қазына екенін оқушы санасына жеткізу.

**Көрнекілігі:**Ана туралы даналық сөздер, сызбалар,Ана суреті, шарлар,гүлдер.

**Сабақ барысы:**

**I.Ұйымдастыру кезеңі**

Шаттық шеңбері

**II.Кіріспе бөлім**

**Мұғалім**:Ана,Ана,Ана...Осы сөздің өзі адамға қандай күш береді!Дүниеде ананың мейіріміне,аялы алақанына не жетеді?! Дүниеге келіп, көзіңді ашып көретінің- Ана.Қанаттыға қақтырмай, тұмсықтыға шоқыттырмай бауырына басып, біз үшін жан ұшыра шырылдайтын да- Ана.Тек жақсылық тілейтін де- Ана.

**1жүргізуші:**Құрметті асыл аналар,қыз-қызғалдақтар,қадірлі ұстаздар.Көгімізде бейбітшілік нұрындай болып көктем шуағы төгілгенде азаматты қуанышқа бөлеп, адам баласына өмір, жылылық,әсемдік сыйлайтын Аналар мерекесі келді.Ана!Осы бір қасиетті сөзде қаншама мол мейірім, асып төгілер мол қуаныш бар.

**2-жүргізуші:**Асыл аналар! Көктем бейбітшілігіндей құлпырып, күндей күліп жүре беріңіздер! Отбасыларыңызға амандық, дендеріңізге саулық, бақытқа бөленіп ұзақ өмір сүрулеріңізге тілектеспіз! Мерекелеріңіз құтты болсын!

**Мұғалім:** Балалар, мынадай сұраққа жауап беріңдерші? Дүниедегі ең сұлу кім?

**Оқушы:** Дүниедегі ең сұлу – ол қазақ әйелі.

**Оқушы:** Қазақ әйелі – бар мұратын отбасының игілігіне байлаған әлемдегі ең ізгі адам.

**Оқушы:** Қазақ әйелі – бар тілегін перзентінің жолына арнаған әлемдегі ең мейірбан ана.

**Оқушы:** Ұлттың ұйтқысы, ұрпақтың анасы.

Мұғалім: Ана туралы қандай мақал – мәтелдер білесіңдер?

**Оқушы:** Ана ең аяулы жан.

 Ана – деген бәйтерегі өмірдің,

 Ана – деген қуанышы көңілдің.

**Оқушы:** Ана сүті бой өсіреді,

 Ана тілі ой өсіреді.

 Қыз халықтың гүлі,

 Өлең сауықтың гүлі.

**Оқушы:** Қыз қылығымен жағады,

 Қыз жат жұрттық.

 Қыз мінезді келсін,

 Ұл өнерлі келсін.

Мейірімді де, сүйкімді аналар мен қыздарға арнап ән айталық.

 **Ән « Сенің анаң алтын**»

**1-оқушы:** Ақ тілекті ағытып бір тастайық,

 Аналардың мерекесін бастайық.

 Көздеріңнен көрем шаттық арайын,

 Өтсін солай әрбір күнің, әр айың.

**2-оқушы:** Ардақты ана, аяулы ана, қымбаттым,

 Тәтті ұйқыңды бөліп талай үн қаттың.

 Өміріме нәрін берді ақ сүтің,

 Кең шуағың аясындай гүл бақ

**3-оқушы:** Оқуды да ойлаймыз,

 Бірге күліп ойнаймыз.

 Қыздарды да аялап,

 Мерекесін сыйлаймыз.

**4-оқушы:** Ең аяулы есім ғой ана деген,

 Бар тіршілік бақытты анаменен

 Ананы жеткізгенше мұратына,

 Білім іздеп лапылдап жана берем

**5-оқушы:** Ананың оттай ыстық алақаны

 Болған соң ойлайтыны бала қамы.

 Баладан анасына мың сан алғыс,

 Өйткені ол анасының балапаны.

**6-оқушы:** Қамқорым да сенсің ана,

           Сенсің ана ақылшым да.

          Ұланыңды қасыңа алып,

           Бастай бер алыс шыңға.

**7-оқушы:** Жүретінім сенің жолың,

          Жалтақтамай, аялдамай.

           Асыл анам өмір бойы,

           Ұшамын мен саған қарай.

**8-оқушы:** Өмірдің иесі сен, ғазиз ана.

 Келтірген дүниеге нелер дана.

 Анасыз батыр да жоқ, ақын да жоқ,

 Өмірдің алтын кілті сонда ғана.

**9-оқушы:** Адамзат қуат алар ақ сүтіңнен,

 Мәпелеп, әлдилеген пейілің кең.

 Аналық махаббатың кәусәр бұлақ,

 Сөнбейтін ақ жүрегің мәңгі шырақ.

**10-оқушы:** Өмірге ана бұлақ ана пана,

 Өмірді өркендетер ана ғана.

 Өсірген талай көсем талай шешен.

 Талай ер, талай ақын, талай дана,

**11-оқушы:** Ана, ол біздің елде ардақты адам,

 Кіші де, үлкен де оны ардақтаған.

 Өзінің аяулысы Отанына

 Ана деп біздің халық текке айтпаған.

**12-оқушы:** О, анашым

 Таянышым , тірегім.

 Бар бақытты бір басыңа тіледім.

 Мен жақсы болса екен деп қашанда,

 Лүпілдейді сенің қамқор жүрегі.

 **Ән « Ана жаным»**

 **Ән: «Көктем келді».**

**Қорытындылау:** Қадірлі, асыл Аналар! Қымбатты қыздар! Сіздер өмір гүлісіздер! Күн шуағындай мейірімдеріңіздің арқасында біз әлі талай шыңдарды бағындырып биіктерге көтерілеміз. Қандай шыңда жүрсек те Сіздер бізге көктем гүліндей әдемі, көктемнің ерке желіндей жылы боп қала бересіздер!Өздеріңізге деген тілегіміз ешқашан аяқталмақ емес. Аман жүріп еңбектеріңіздің жемісін ұзағынан көріңіздер!

 Ақ сүтінен жаралған,

 Ақ сүтінен нәр алған

 Анаға бас иеміз!

 Туған жердің тілі деп,

 Туған жердің үні деп

 Анаға бас иеміз!